Държавен вестник, бр. 111, 2025 г., стр. 39

БРОЙ  111	
Д Ъ Р Ж А В Е Н  В Е С Т Н И К 	
СТР.  39   
1.7.1.3. Лечение на други соматични и/или 
психични заболявания. 
Другите соматични и/или психични забо­
лявания трябва да се идентифицират по време 
на първоначалното оценяване. В тези случаи 
е необходимо: 
1.7.1.3.1. насочване на пациента към личен 
лекар, кабинет за спешна и неотложна помощ 
или за болнично лечение; 
1.7.1.3.2. тестване или насочване за изследва­
не за кръвно- и половопреносими заболявания; 
1.7.1.3.3. идентифициране на острите пси­
хични разстройства, които може да се нуждаят 
от незабавна интервенция; 
1.7.1.3.4. идентифициране на хроничните 
психични разстройства, насочване и осигу­
ряване на необходимата терапия. 
1.7.1.4. Психосоциални интервенции. 
Осъществява се индивидуално, групово и 
семейно консултиране, както и психообучение 
за пациента и семейството му. 
1.7.1.5. Контрол на употребата на психоак­
тивни вещества и режим на посещение. 
Извършва се уринно тестване. Пациентите 
посещават лечебната програма ежедневно до 
постигане на стабилизация. 
1.7.1.6. Критерии за преход към следващ 
етап: 
1.7.1.6.1. намаляване/преустановяване на 
употребата на незаконни опиати и други 
субстанции, включително и алкохол; 
1.7.1.6.2. липса на абстинентни прояви; 
1.7.1.6.3. намаляване на влечението за прием 
на психоактивни вещества; 
1.7.1.6.4. овладяване на острите психични 
и/или соматични заболявания; 
1.7.1.6.5. осигуряване на лечение за хро­
ничните заболявания; 
1.7.1.6.6. постигната устойчива поддържаща 
дневна доза на лекарствен продукт. 
1.7.2. Етап на рехабилитация и поддържащо 
лечение. Този етап е времево неограничен, 
оптималният срок обикновено е от 2 до 5 
години. 
1.7.2.1. В първата част на етапа (рехаби­
литация) се цели да се постигне обвързаност 
към програмата и дългосрочните цели на те­
рапевтичния план, да се проследят моделите 
на зависимостта и последиците от тях, да се 
развиват уменията за превенция на рецидив. 
Лечението на съпътстващите заболявания е 
важна част от терапевтичния план. Работи 
се активно за постигане на трудова заетост, 
образование, професионално обучение, грижи 
за семейството и др. Продължава уринното 
тестуване най-малко веднъж месечно. При 
добър прогрес в лечението и отрицателни 
уринни тестове може да се премине към 
даване на лекарствен продукт за употреба 
при домашни условия по определена схема в 
съответствие с терапевтичния план. 
1.7.2.1.1. Стратегии и процедури по отно­
шение на: 
1.7.2.1.1.1. Продължаваща употреба на оп­
иоиди и/или други психоактивни вещества: 
1.7.2.1.1.1.1. при нужда – корекция на дозата 
на лекарствения продукт с цел намаляване на 
крейвинга и предотвратяване на употребата 
на опиоиди; 
1.7.2.1.1.1.2. лечение на комбинирана зави­
симост (в т.ч. и към алкохол); 
1.7.2.1.1.1.3. поведенческо договаряне, пред­
ставяне на системата от санкции и привилегии; 
1.7.2.1.1.1.4. индивидуално консултиране по 
различни проблеми; 
1.7.2.1.1.1.5. групова терапия с акцент пре­
венция на рецидив; 
1.7.2.1.1.1.6. семейно консултиране. 
1.7.2.1.1.2. Текущи здравни проблеми: 
1.7.2.1.1.2.1. оценка на състоянието; 
1.7.2.1.1.2.2. осигуряване на първична грижа 
на място или насочване към други лечебни 
заведения; 
1.7.2.1.1.2.3. корекция на дозите във връзка 
със съпътстващо лечение; 
1.7.2.1.1.2.4. осигуряване на интегриран 
подход на лечение; 
1.7.2.1.1.2.5. образование за здравословен 
начин на живот; 
1.7.2.1.1.2.6. обучение в умения за ранно 
идентифициране на соматични и/или пси­
хични проблеми. 
1.7.2.1.1.3. Образователен и трудов статус: 
1.7.2.1.1.3.1. идентифициране на дефицитите 
на образование; 
1.7.2.1.1.3.2. обучение в социални умения; 
1.7.2.1.1.3.3. осигуряване на професионално 
обучение; 
1.7.2.1.1.3.4. осигуряване на възможности 
за трудова заетост или насочване към съот­
ветните органи. 
1.7.2.1.1.4. Семейни и социални отношения: 
1.7.2.1.1.4.1. увеличаване на ангажирането 
в семейния живот (при отсъствие на семейна 
дисфункция, която възпрепятства прогреса); 
1.7.2.1.1.4.2. семейно консултиране и те­
рапия; 
1.7.2.1.1.4.3. включване в група, базирана 
на вяра, приятелство, развлечение, или друга 
равнопоставена група. 
1.7.2.1.1.5. Проблеми със закона: 
1.7.2.1.1.5.1. подпомагане на достъп до 
правен съвет; 
1.7.2.1.1.5.2. насърчаване на пациента да 
поеме отговорност за проблеми със закона; 
1.7.2.1.1.5.3. идентифициране на препятстви­
ята за елиминиране на незаконните дейности 
и тяхната подмяна с творчески дейности.